ทำไมวิทยาศาสตร์ไม่จำเป็นต้องขายได้
วิทยาศาสตร์มีหลายสาขาด้วยกัน ภาพรวมวิทยาศาสตร์มี 2 อย่าง วิทยาศาสตร์บริสุทธิ์ (pure science) กับ วิทยาศาสตร์ประยุกต์ (applied science) ขณะที่วิทยาศาสตร์ประยุกต์เป็นสาขาที่สามารถขายได้ หมายถึง สามารถนำงานวิจัย การทดลองไปต่อยอดทำผลิตภัณฑ์ออกไปขายจริงได้มากกว่าวิทยาศาสตร์บริสุทธิ์ มีตัวเลขยอดเงินกำไรที่ชัดเจน ดังนั้น ผู้คนส่วนใหญ่จึงมุ่งไปวิทยาศาสตร์บประยุกต์มากกว่าวิทยาศาสตร์บริสุทธิ์ที่ไม่สามารถวัดได้ ทำให้หลายคนไม่เห็นความสำคัญของวิทยาศาสตร์บริสุทธิ์ แต่วิทยาศาสตร์บริสุทธิ์มีความสำคัญต่อการพัฒนามนุษยชาติและเป็นความรู้พื้นฐานที่วิทยาศาสตร์ประยุกต์อาจสามารถนำไปต่อยอดได้ในอนาคต มูลค่าประโยชน์ที่จะได้รับจากวิทยาศาสตร์บริสุทธิ์ การวิจัยพื้นฐานจึงมีมูลค่ามากมายที่ไม่สามารถวัดได้ แถมมีความสำคัญสูงต่อการพัฒนามนุษยชาติและประเทศชาติในอนาคต ถึงแม้สิ่งที่วิจัยออกมาสำหรับวิทยาศาสตร์บริสุทธิ์จะยังไม่สามารถใช้งานได้ทันที แต่สิ่งเหล่านี้เป็นรากฐานสำคัญต่อการยอดในอนาคต ดังนั้น วิทยาศาสตร์ไม่จำเป็นต้องขายได้ในทันที